stanford-oval/wikipedia huggingface dataset:
אימפריום (היאבקות מקצועית)
אליפויות והישגים

הישגים במגזין ההיאבקות Pro Wrestling Illustrated – PWI
PWI דירג את גונתר במקום ה-14 מתוך 500 המתאבקים הטובים ביותר לשנת 2019
PWI דירג את וולף במקום ה-215 מתוך 500 המתאבקים הטובים ביותר לשנת 2019
PWI דירג את וינצ'י במקום ה-238 מתוך 500 המתאבקים הטובים ביותר לשנת 2020
PWI דירג את קייזר במקום ה-240 מתוך 500 המתאבקים הטובים ביותר לשנת 2020
הישגים בארגון ההיאבקות Progress Wrestling
אליפות העולם של Progress (פעם אחת) – וולטר
אליפות Progress Atlas (פעם אחת) – וולטר
הישגים בארגון ההיאבקות Westside Xtreme Wrestling – wXw
אליפות שוטגאן של wXw (פעם אחת) – וולף
הישגים בארגון ההיאבקות World Wrestling Entertainment – WWE
האליפות הבין יבשתית (פעם אחת, נוכחי) – גונתר
אליפות בריטניה של WWE/NXT (פעם אחת) – וולטר
אליפות הזוגות של NXT (פעמיים) – אייכנר וברטל
הישגים במגזין ההיאבקות Wrestling Observer Newsletter – WON
ה-MVP של אירופה (2019, 2020) – וולטר
ביאורים

↑  וולטר זכה באליפות, כשהיא עוד נקראה בשם אליפות בריטניה של ה-WWE, אך בינואר 2020 שם האליפות שונה לאליפות בריטניה של NXT.
הערות שוליים

↑  וולטר, אלכסנדר וולף ומרסל ברטל לא יופיעו יותר ב-wXw
↑  קבוצה חדשה נוצרה במהלך התוכנית NXT UK
איסור שבויה

| --- | --- |
 משנה:  מסכת כתובות, פרק ב',  משניות ה'–ו', פרק ב', משנה ט'
 תלמוד בבלי:  מסכת בבא קמא, דף קי"ד, עמוד ב'
 משנה תורה:  ספר קדושה, הלכות איסורי ביאה, פרק י"ח, הלכות י"ז–ל'
 שולחן ערוך:  אבן העזר, סימן ז', סעיפים א'-י"א
 
ערך זה עוסק במושג בהלכה היהודית. אם התכוונתם לסרט קולנוע משנת 2014, ראו .
בהלכה, שבויה היא אשה שנשבתה בידי נכרים, וככזו יש חשש שנאנסה בידיהם, ולכן נאסרה להינשא לכהן מדרבנן.
הכלל

מדין התורה אין חוששים שאשה נאנסה כל זמן שהאשה מכחישה זאת ואין עדות כנגדה, וזאת מכוח חזקה דמעיקרא, כלומר במצב של חוסר ידיעה ברורה לגבי המציאות (במקרה זה, האם האשה נאנסה או לא) אנו מניחים כי המצב הגופני הקודם נשאר בעינו.
מדרבנן, חוששים שכל אשה שהייתה בשבי בידי גויים נאנסה, כל זמן שאין עדות כי האשה לא נאנסה, וזאת מכיוון שמניחים שרוב הגוים פרוצים בעריות. מכיוון ששבויה הוא איסור חכמים, הם הקלו והאמינו במקרה זה גם לעדות של אשה, עבד ושפחה, הפסולים לעדות בדרך כלל.
סייגים

יש להבדיל בין שני מניעים לשבי: שבויה מחמת ממון, שבויה שנשבתה כמשכון על חוב, ונשבתה מכיוון שהחוב לא שולם. במקרה כזה יש חשש שהאשה נאנסה רק כאשר דבר זה לא יפגע בעצם החוב, אך אם אונס ימנע את החזר החוב, אין חוששים שהאשה נאנסה. לעומת זאת, שבויה מחמת נפשות, כלומר שהשבאים עשויים להורגה, נחשבת כמי שמסורה בידם לגמרי, ולכן יש להניח שנאנסה. במקרה האחרון יש מן הראשונים האוסרים אותה לבעלה אפילו אם הוא אינו כהן, מחשש שהסכימה להיבעל ברצון מתוך הפחד.
בולשת

במסכת כתובות דנה הגמרא בקשר לכניסת חיל גויים לעיר ('בולשת'), שבמקרה כזה ישנו חשש אונס כלפי כל הנשים שבתוכה, שכן כל נשות העיר חשובות כשבויות ביד הגדוד. הגדר המדויק של דין זה (כלומר באיזה סוג של חיל גויים חוששים לדבר זה) נתון במחלוקת ראשונים.
לכלל זה ישנה החרגה: אם יש מקום מסתור בעיר, שבו יכולה הייתה אפילו אשה אחת להסתתר, יש לקבל כנאמנת כל אשה שתאמר שלא נאנסה, היות שהיא הייתה יכולה לטעון שהתחבאה במסתור (מיגו).
לקריאה נוספת

הרב צבי רייזמן, שבויה – לבעלה ולכהונה, באתר "עולמות"
הערות שוליים

↑  תלמוד בבלי, מסכת כתובות, דף י"ג, עמוד ב'.
↑  תלמוד בבלי, מסכת כתובות, דף כ"ו, עמוד ב'.
↑  הובאו ברמ"א אבן העזר, סימן ז', סעיף י"א.
↑  לפי פירוש רש"י, הגמרא מסייגת איסור זה דווקא בגדוד מלחמה של מדינה אחרת, שמתנהגים בעיר שרוצים לכבוש בהפקרות, אך גדוד חיילים של מדינה השולטת בעיר, רצונם להגן על העיר, ולכן אין הרשות נתונה ביד כל חייל לעשות כרצונו. לפי התוספות ההפך הוא הנכון; גדוד חיילים של אותה העיר, מטיילים בנחת בעיר, ויש להם זמן לעשות ככל העולה על רוחם ואינם יראים מאף אחד, אך גדוד חייל מגדוד של עיר אחרת, טרוד בשמירה על חייו, ואין לו זמן למעשים מיותרים. גם בגדוד של אותה העיר, לפי פירוש התוספות, האיסור הוא רק אם לא יכולה אף אחת להימלט מהעיר, הגמרא מפרשת זאת במקרה שיש גדוד משמרות אדוק על העיר, ואף יש שלשלות של ברזל המשמיעות קול רעש כאשר אדם צועד עליהם, וכן כלבי שמירה, כך שגם אם החיילים נמו לא הייתה אפשרות להימלט מהעיר. אם, רק, יכולה הייתה אשה אחת להימלט מהעיר. אבל במקרה, שיכולים היו להימלט מהעיר, נמצא שלא כל הנשים שבויות, ומשכך יש להתיר מספק את כולן.
אלי X

| --- | --- |

 לידה:  31 ביולי 1985 (בת 39) קנדה אוקוויל, טורונטו, קנדה
 שם לידה:  אלכסנדרה אשלי יוז
 שם במה:  Allie X 
 מוקד פעילות:  קנדה 
 תקופת הפעילות:  מ-2006
 מקום לימודים:  קולג' שרידן 
 עיסוק:  זמרת-יוצרת • מפיקה מוזיקלית שחקנית • דוגמנית
 סוגה:  אינדי פופ • סינת'-פופ • אלקטרופופ
 כלי נגינה:  פסנתר
 חברת תקליטים:  יוניברסל מיוזיק גרופ • Allie X Canada
 https://www.alliex.com/
 פרופיל ב-IMDb
 חתימה:  
 
אלכסנדרה אשלי יוז (באנגלית: Alexandra Ashley Hughes; נולדה ב-31 ביולי 1985), הידועה בשם הבמה Allie X (עלי X) היא זמרת-יוצרת קנדית.
ביוגרפיה

אלכסנדרה אשלי יוז נולדה ב-31 ביולי 1985, שבאוקוויל, אונטריו. משפחתה ממוצא בריטי. היא למדה בבית הספר לאמנויות אטוביקוק, אחר כך למדה לנגן על פסנתר וקול קלאסי באקדמיה לאמנויות במישיגן, וסיימה את התוכנית לביצוע התיאטרון המוזיקלי של מכללת שרידן, וכן למדה תיאטרון מוזיקלי.
דיסקוגרפיה > אלבומי אולפן

2006: Waiting for the Prize
2009: Ladies and Gentlemen
2017: CollXtion II
2020: Cape God
דיסקוגרפיה > מיני-אלבומים

2010: Allie Hughes
2012: Allie X Andra
2015: CollXtion I
2015: Catch EP
2017: CollXtion II: Ʉnsolved
2018: Super Sunset
2019: Super Sunset (Analog)
2021: Cape God (The Digital Concert)
הערות שוליים

↑  Allie Hughes May Be The Next Maria, insidehalton
↑  Allie X Will Make Your Head Spin in This Kaleidoscopic Shoot Exclusively for Fault Online, fault-magazine
| עלי X |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Waiting for the Prize • Ladies and Gentlemen • CollXtion II • Cape God |  |
| מיני-אלבומים | Allie Hughes • Allie X Andra • CollXtion I • Catch EP • CollXtion II: Ʉnsolved • Super Sunset • Super Sunset (Analog) |  |
| סינגלים | "Catch" • "Prime" • "Bitch" • "Never Enough" • "Too Much to Dream" • "All the Rage" • "Old Habits Die Hard" • "That's So Us" • "Paper Love" • "Need You" • "Casanova" • "Focus" • Not So Bad in LA" • "Science" • "Little Things" • "Girl of the Year" • "Can't Stop Now" • "Last Xmas" • "Devil I Know" |  |
| סינגלים שיווקים | ""Fresh Laundry" • Rings a Bell" • "Regulars" • "Love Me Wrong" |  |
| --- | --- |
בקרת זהויות :  MusicBrainz: 7c922f2c-9d2b-4f37-a139-cddb83722ab3  VIAF: 43151110715037061844   WorldCat (עם VIAF): 43151110715037061844
אילניציה

אילניציה (באוקראינית: Ільниця; בהונגרית: Ilonca, אילונצה; ברוסית: Ильница, אילניצַה; בצ'כית: llnice, אילניצֶה; ביידיש: יילינצע) הוא כפר במחוז זקרפטיה שבמערב אוקראינה.
היסטוריה

עד שנת 1918 היה האזור במחוז מרמורש שבממלכת הונגריה, ומשנת 1919 עד 1939 ברפובליקה הצ'כוסלובקית. בימי מלחמת העולם השנייה היה המחוז תחת כיבוש הונגרי ובשנת 1945 סופח לאוקראינה, אז הרפובליקה הסובייטית הסוציאליסטית האוקראינית בברית המועצות.
יהודי אילניציה

ראשוני היהודים הגיעו למקום בתחילת המאה ה-19 והקהילה החזיקה במקום רב ושוחט. בשנת 1941 גויסו רבים מגברי העיר לעבודות כפייה שם מצאו את מותם. מספר משפחות גורשו בהמשך אותה שנה לקמניץ-פודולסקי ובאמצע מאי 1944 שולחו שאר יהודי העיר להשמדה במחנה אושוויץ.
לקריאה נוספת

אילונצא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 28. (נתוני האוכלוסין בספר מבוססים ברובם על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
אלסנדרו מירסי

אלסנדרו מירסי (באיטלקית: Alessandro Miressi; נולד ב-2 באוקטובר 1998) הוא שחיין איטלקי, אלוף אירופה (גלאזגו 2018) ושיאן איטליה במשחה ל-100 מטר חופשי.
ביוגרפיה

מירסי נולד וגדל בטורינו.
ביוגרפיה > 2018 > אלוף אירופה

באליפות אירופה שנערכה בגלאזגו, בריטניה באוגוסט 2018 זכה מירסי ב-3 מדליות, אחת מכל סוג. מדליית זהב במשחה ל-100 מטר חופשי בתוצאה של 48.01 שניות, לפני דנקן סקוט מבריטניה (48.23 שניות) ומדי מטלה מצרפת (48.24 שניות), מדליית כסף במשחה שליחים 4x100 מטר חופשי בתוצאה של 3:12.90 דקות, אחרי רוסיה (3:12.23 דקות) ולפני פולין (3:14.20 דקות), כשחיין רביעי הוא קבע ב"זינוק שליחים" תוצאה של 46.99 שניות, המהירה באליפות כולה ומדליית ארד במשחה שליחים 4x100 מטר מעורב משולב בשיא לאומי חדש של 3:44.85 דקות, אחרי בריטניה שקבעה שיא אירופה חדש של 3:40.18 דקות ורוסיה (3:42.71 דקות), כשחיין רביעי הוא קבע ב"זינוק שליחים" תוצאה של 47.60 שניות. נוסף לכך, הוא סיים במקום רביעי במשחה שליחים 4x100 מטר חופשי משולב בתוצאה של 3:24.94 דקות, כשחיין שני הוא קבע ב"זינוק שליחים" תוצאה של 47.38 שניות ובמשחה ל-50 מטר חופשי הוא קבע במוקדמות תוצאה של 22.34 שניות שדירגה אותו במקום 12 כללי אך שלישי מבין האיטלקים ולכן לא יכל להמשיך לשלב חצי הגמר.
שלושה ימים לאחר האליפות, בתחרות שנערכה ברומא קבע מירסי במשחה ל-100 מטר חופשי שיא איטליה חדש של 47.92 שניות, שיפור לשיא בן השנתיים של לוקה דוטו (47.96 שניות).
שיאים אישיים > בריכה אולימפית

50 מטר חופשי: 21.94 שניות (2018)
100 מטר חופשי: 47.92 שניות (2018) שיא איטליה
200 מטר חופשי: 1:48.77 דקות (2015)
שיאים אישיים > בריכת 25 מטר

50 מטר: 21.68 שניות (2017)
100 מטר חופשי: 46.84 שניות (2017)
200 מטר חופשי: 1:44.50 דקות (2017)
אלכסנדר קרניצקי

אלכסנדר איבנביץ' קרניצקי (בבלארוסית: Аляксандр Iванавiч Карнiцкi; נולד ב-14 בפברואר 1989) הוא כדורגלן בלארוסי המשחק במזקבשדי ונבחרת בלארוס בעמדת הקשר.
קריירה

קרניצקי התחיל את הקריירה שלו בקבוצת ברנוביץ', כאשר בשנת 2009 ערך את הופעת הבכורה שלו בקבוצה. בעונת 2010 השתלב כשחקן הרכב בקבוצה ורשם 24 הופעות כאשר הוא פתח ב-23 מתוכן. בעונת 2011 שיחק עבור פולאצק ועונה אחת לאחר מכן שיחק בגרניט מיקשביץ'.
בעונת 2013 הצטרף לקבוצת הומל מליגת העל הבלארוסית. ב-30 במרץ 2013 ערך את הופעת הבכורה שלו בליגה הבלארוסית בהפסד קבוצתו 2-1 לדנפר מוגילב בה הוא גם כבש את שער הבכורה שלו בקבוצה. בסיום העונה חתם בבאטה בוריסוב. בעונתו הראשונה במועדון הוא כבש 7 שערים ב-31 משחקי ליגה ורשם הופעת בכורה בזירה האירופית כאשר שיחק בתיקו 0-0 נגד סקנדרבו קורצ'ה במסגרת מוקדמות ליגת האלופות.
ב-1 בספטמבר 2016 חתם לשלוש עונות בהפועל רעננה מליגת העל. ב-10 בינואר 2017 שוחרר מהקבוצה.
ב-9 במרץ 2017 חזר לקדנציה שנייה בהומל.
בקיץ 2018 קרניצקי חתם בספסי ספאנטו ג'ורג'.
ב-1 באוגוסט 2019 חתם במזקבשדי.
ב-7 באוקטובר 2017 ערך את הופעתו הבכורה בנבחרת בהפסד 3-1 להולנד במוקדמות מונדיאל 2018.
תארים

ליגת העל הבלארוסית: 2014, 2015
הסופר קאפ הבלארוסי: 2014, 2015, 2016
הערות שוליים

↑  נדב צרפתי, ‏אלכסנדר קרניצקי חתם לשלוש עונות ברעננה, באתר ONE‏, 1 בספטמבר 2016
↑  עינת הירש, ‏קרניצקי שוחרר מרעננה. מיחליץ בספק למכבי, באתר ערוץ הספורט, 10 בינואר 2017
אם הכלה

| --- | --- |
כרזת הסרט
כרזת הסרט
 בימוי:  מארק ווטרס
 הופק בידי:  בראד קרווי
 תסריט:  רובין ברנהיים
 עריכה:  טראוויס סיטארד
 שחקנים ראשיים:  ברוק שילדס מירנדה קוסגרוב
 מוזיקה:  קרולין הו
 צילום:  אד וו
 מדינה:  ארצות הברית ארצות הברית
 חברת הפקה:  Motion Picture Corporation of America, Living Films 
 חברה מפיצה:  נטפליקס
 הקרנת בכורה:  9 במאי 2024
 משך הקרנה:  90 דקות
 שפת הסרט:  אנגלית
 סוגה:  קומדיה רומנטית 
 דף הסרט ב־IMDb
 
אם הכלה (באנגלית: Mother of the Bride) הוא סרט קומדיה רומנטית אמריקאי בהפצת נטפליקס משנת 2024 בבימויו של מארק ווטרס, עם ברוק שילדס ומירנדה קוסגרוב בתפקידים הראשיים.
הסרט צולם ברובו בפוקט, תאילנד שבו נערכת חתונה ואם הכלה מגלה להפתעתה שאבי החתן הוא בן זוגה לשעבר.
תקציר העלילה

ד"ר לאנה ווינסלו (ברוק שילדס) היא רופאה חוקרת גנטיקה בסן פרנסיסקו. היא אם יחידנית לאחר שבעלה נהרג והיא גידלה לבד את בתה אמה (מירנדה קוסגרוב). אמה כעת היא עלמה צעירה שמתגוררת בלונדון והיא מפתיעה את לאנה בידיעה שהיא מאורסת לגבר צעיר בשם אר-ג'יי (שון טיל) ושהם הולכים להתחתן בפוקט. כל האירוע ממומן על ידי חברת דיסקברי שהאירוע הזה ישמש לה כפרסומת.
לאנה תכננה לבתה עתיד אחר אבל היא נענית לבקשתה וטסה לפוקט יחד עם אחותה ג'אניס (רייצ'ל האריס).
בפוקט מתברר לתדהמתה כי אבי החתן הוא וויל (בנג'מין בראט) שלמד אתה בקולג' והיה בן זוגה לפני 30 שנה והם נפרדו בכעס. למקום מגיע אחיו של וויל, סקוט (וילסון קרוז) עם בן זוגו קליי (מייקל מקדונלד). וויל הגרוש מנסה לשוב לזכות באהבתה של לאנה אך היא דוחה אותו ומתחילה בקשר עם רופא נאה בשם לוקאס (צ'אד מייקל מארי). העסק מסתבך אבל לבסוף, לאחר החתונה של אר-ג'יי ואמה, מצליח וויל לקבל את הסכמתה של לאנה להתחתן אתו.
צוות השחקנים

| שם השחקן/ית | שם הדמות | הערות |
| --- | --- | --- |
| ברוק שילדס | לאנה ווינסלו |  |
| מירנדה קוסגרוב | אמה ווינסלו |  |
| בנג'מין בראט | וויל |  |
| רייצ'ל האריס | ג'אניס |  |
| שון טיל | אר-ג'יי |  |
| צ'אד מייקל מארי | לוקאס |  |
| וילסון קרוז | סקוט |  |
| מייקל מקדונלד | קליי |  |
| טנסים רוק | קמלה | מארגנת חתונות |
אמנון ברזל

| --- | --- |

 לידה:  5 ביולי 1935 (בן 89) תל-אביב, פלשתינה (א"י) 
 מקום לימודים:  האוניברסיטה העברית בירושלים  סורבון 
 תחום יצירה:  אוצרות, מוזיאולוגיה 
 
אמנון ברזל (נולד ב-5 ביולי 1935) הוא אוצֵר ישראלי.
ביוגרפיה

ברזל נולד בתל אביב. הוא בוגר הפקולטה למדעי הטבע באוניברסיטה העברית בירושלים, ולימודי תולדות האמנות מאוניברסיטת סורבון בפריז. מסוף שנות ה-60 משמש כמבקר אמנות  במוסף הספרותי של העיתון "הארץ". בשנות ה-70 לימד תולדות האומנות במכון אבני ובחוג לאומנות  באוניברסיטת חיפה.
בשנת 1976 מונה לאוצר הביתן הישראלי בביאנלה של ונציה. במסגרת זו אצר במשך 6 שנים רצופות את התערוכות של מנשה קדישמן, דני קרוון, משה גרשוני ומיכה אולמן. בסוף שנות ה-70 שימש כיועץ ראש עיריית תל אביב שלמה להט לאמנות. בתחילת שנות השמונים הקים ואצר את אירועי האמנות הסביבתית תל-חי 1983-1980 ביוזמת התנועה הקיבוצית בצפון. משנת 1986 הקים ואצר שורה של פרויקטים באיטליה שהמרכזי שבהם הקמה וניהול המוזיאון לאמנות עכשווית בעיר פראטו שליד פירנצה. היה האוצר הראשון של פארק הפיסול הבינלאומי וילה צ'לה בטוסקנה.  בשנת 1994 מונה למנהל המייסד של המוזיאון היהודי בברלין. בשנת 2006 אצר את התערוכה 'מאה שנות אמנות ישראלית' במילאנו.
לאורך השנים אצר תערוכות רבות, כתב עשרות קטלוגים וספרים לאמנות בין-לאומית וישראלית, בהם 'אמנות בישראל' (אנגלית, הוצאת פוליטי מילאנו, 1987).
אל, נצור את הצאר!

אל, נצור את הצאר! (ברוסית: Боже, Царя храни!‎) היה ההמנון הלאומי של האימפריה הרוסית משנת 1833 עד שהוחלף בעקבות מהפכת פברואר בשנת 1917.
מילות השיר נכתבו על ידי ואסילי ז'וקובסקי והמנגינה הולחנה על ידי אלכסיי לבוב לתחרות לבחירת המנון שנערכה בשנת 1833.
מלחינים רבים השתמשו בשיר ביצירותיהם, במיוחד פיוטר איליץ' צ'ייקובסקי, אשר השתמש בו בהפתיחה 1812 וביצירות אחרות, ושארל גונו, שהשתמש בו ב"פנטזיה על ההמנון הלאומי הרוסי". המנגינה שימשה גם במזמורים נוצריים רבים ובאלמה מאטר באוניברסיטאות.
כהמנון של רוסיה ושיר הלל לצאר, הושר השיר בבתי כנסת ברוסיה ביום הכתרת הקיסר. בתקופת אלכסנדר השלישי הושר ההמנון לכבוד הינצלו מתאונת הרכבת וכן בכינוסים מיוחדים לתפילה ציבורית לרפואתו. השיר הושר גם בחגיגות יהודיות בהם השתתפו פקידי הצאר, כמו חנוכת בית כנסת.
הבית הראשון

| --- | --- |
 מקור Боже, Царя храни!  Сильный, Державный,  Царствуй на славу, на славу нам!  Царствуй на страх врагам,  Царь православный!  Боже, Царя храни!   :  תרגום אל, נצור את הצאר!  חזק ושולט  מלוך בהדר, להדר שלנו!  מלוך באימה על אויבינו,  מלך פרבוסלבי!  אל, נצור את הצאר!
ראו גם

המנון הממלכה המאוחדת
הערות שוליים

↑  מכתבי סופרים - קישינוב, היום, 5 ביוני 1887.
↑  ד.ב.ק., מעשים בכל יום: קאוונא, המליץ, 3 בנובמבר 1889.
↑  חיים רובינשטיין, מעשים בכל יום - פאוולאגראד, המליץ, 11 בפברואר 1894.
↑  אלעזר קאצענעלעבויגען, סימפעראפאל, המליץ, 25 בספטמבר 1887.
↑  תרגום חופשי מרוסית
| 0 | 1 | 2 |
| --- | --- | --- |
| הקודם: תפילת הרוסים | המנוני רוסיה וברית המועצות   1833 - ינואר 1917 | הבא: המנון הרפובליקה הרוסית |
| --- | --- |
בקרת זהויות :  MusicBrainz work: d1701165-8be9-4a2f-8336-54e70949f2f4
אם החורף יגיע

| --- | --- |
כרזת הסרט
כרזת הסרט
 מבוסס על:  רומן של ארתור הצ'נסון
 בימוי:  ויקטור סאביל 
 הופק בידי:  פנדרו ס. ברמן 
 תסריט:  מרגריט רוברטס, ארתור וימפריס 
 עריכה:  פריס ובסטר
 שחקנים ראשיים:  וולטר פידג'ן דבורה קר ג'נט לי אנג'לה לאנסברי
 מוזיקה:  הרברט סטוטארט 
 צילום:  ג'ורג' ג' פולסיי 
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר 
 שיטת הפצה:  וידאו על פי דרישה 
 הקרנת בכורה:  31 בדצמבר 1947
 משך הקרנה:  97 דק' 
 שפת הסרט:  אנגלית 
 סוגה:  סרט מלחמה, סרט רומנטי, סרט דרמה 
 תקציב:  1,740,000 דולר
 הכנסות:  1,949,000 דולר
 דף הסרט ב־IMDb
 
אם החורף יגיע (באנגלית: If Winter Comes) הוא סרט קולנוע מסוגת דרמה רומנטית אמריקאי משנת 1947 בבימויו של ג'ון סאביל, עם וולטר פידג'ן, דבורה קר, ג'נט לי ואנג'לה לאנסבורי.
התסריט מבוסס על רומן בשם זה מאת ארתור סמואל הצ'ינסון (אנ') שפורסם ב-1922 והיה לרב מכר ודן בנושאים שלא דברו עליהם אז כמו בגידות, גירושים, הריון מחוץ לנישואים והתאבדות. גיבור העלילה נמצא בסבך עם שלוש נשים, אשתו שלא אוהבת אותו, אהובתו לשעבר שרוצה אותו ונערה מתבגרת שזקוקה לתמיכתו.
ב-1923 הופק סרט אילם לפי הספר.
שם הספר והסרט לקוח משירו של פרסי ביש שלי "אודה לרוח המערבית": ?If Winter comes, can Spring be far behind - "אם החורף יגיע, האם האביב יכול להיות הרחק מאחור?" שמשמעותו - אם יגיעו זמנים קשים של קור ודיכאון (כמו בחורף), האביב שמסמל פריחה ושמחה, לא יהיה רחוק מאחור.
תקציר העלילה

שנת 1939 בעיירה פני גרין ליד לונדון. מרק סייבר (וולטר פידג'ן) הוא כותב ספרי לימוד ונשוי למייבל (אנג'לה לאנסברי), אישה חמורת סבר שגוערת בו כל הזמן. הוא לא מאושר בנישואיו. קודם לכך היה ביחסים קרובים עם נונה ט (דבורה קר) אבל היא העדיפה את טוני טייבר (יו פרנץ') כדי לצאת איתו מהעיירה ולטייל בכל העולם. היא אינה אוהבת את טוני והם חוזרים לפני גרין שם היא מחדשת את הקשר עם מרק לנוכח כעסה של מייבל.
פורצת מלחמת העולם השנייה, טוני מתגייס ונונה ממשיכה את פגישותיה עם מרק ומתגייסת לבסוף לחיל העזר האווירי לנשים. מרק נפרד ממנה בתחנת הרכבת ואומר לה: "אם החורף יגיע, האם האביב יכול להיות הרחק מאחור?".
אפי ברייט (ג'נט לי) היא נערה מתבגרת שנכנסה להריון מחוץ לנישואים. אביה (ריס ויליאמס) מגרש אותה מביתו ומרק מרחם עליה ומוצא לה עבודה כמטפלת לאישה קשישה, מיס פרץ' (מאי וויטי). כשמיס פרץ' מתה לאחר שנכדה פרד נהרג במלחמה, אין לאפי היכן לגור ומרק חומל עליה ומביא אותה לביתו מה שגורם למייבל לעזוב ולהתגרש ממנו.
כל העיירה מרכלת על מרק כאילו הוא מנהל יחסים אסורים עם אפי והוא זה שהכניס אותה להריון. הבוס שלו מר פורצ'ן (רג'נלד אוון) וסגנו טווינינג (ג'ון אבוט) מפטרים אותו בטענה של מוסר מושחת.
מרק ואפי מקבלים מכתב זימון לבית משפט באשמת ניאוף. אפי מקבלת זאת קשות, כותבת מכתב פרידה ומרעילה את עצמה בשתיית חומצה אוקסלית שקנה לה מרק לשם ניקוי מגבעתו.
נונה מגיעה באמצע המשפט ומדברת בשבחו של מרק אך מורחקת משם.
המושבעים קובעים שמותה של אפי היה התאבדות אך מותחים ביקורת על התנהגותו של מרק. הוא חוזר לביתו כשאנשי העיירה קוראים לעברו קריאות בוז. בבית הוא מוצא מכתב שכתבה אפי לפני התאבדותה ובה היא מגלה לו שאבי הילד הוא הרולדג טווינינג בנו של מר טווינינג, הם היו מאורסים בחשאי ותכננו להינשא. מרק הזועם מגיע למשרד החברה אך לפני שהוא מתעמת עם טווינינג מגלה לו טווינינג שבנו הרולד נהרג במלחמה. מרק מחליט לא להעביר לו את המכתב ומרוב מתח הוא לוקה בהתקף לב ומאושפז. נונה מבקרת אותו ושניהם שורפים את המכתב לפני התחלת חיים חדשים כזוג.
צוות השחקנים

| שם השחקן/ית | שם הדמות | הערות |
| --- | --- | --- |
| וולטר פידג'ן | מרקו סייבר |  |
| דבורה קר | נונה טייבר |  |
| ג'נט לי | אפי ברייט |  |
| אנג'לה לאנסברי | מייבל סייבר | אשתו של מרקו |
| ריס ויליאמס | מר ברייט | אבא של אפי |
| רג'ינלד אוון | מר פורצ'ן | בעל הוצאה לאור |
| יו פרנץ' | טוני טייבר | בעלה של נונה |
| ג'ון אבוט | מר טווינינג | סגנו של פורצ'ן |
| מאי וויטי | מיס פרץ' |  |
איסקאז

| --- | --- |

 מדינה:  הונגריה הונגריה
 חבל:  מרכז טרנסדנוביה
 מחוז:  וספרם (מחוז) וספרם
 נפה:  נפת דווצ'ר
 שטח:  15.74 קמ"ר
 אוכלוסייה:  ‏
  ‑ בכפר:  328 (1 בינואר 2024)
 קואורדינטות:  47°10′10″N 17°17′46″E﻿ / ﻿47.169319444444°N 17.296019444444°E﻿ / 47.169319444444; 17.296019444444 
 אזור זמן:  UTC +1
 http://www.iszkaz.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.איסקאז(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.איסקאז  he tabBackground:;tabBorder:#aaa;defaultTab:0;
 
איסקאז (בהונגרית: Iszkáz) הוא כפר במחוז וספרם שבמרכז הונגריה.
כמו כפרים רבים באירופה גם באיסקאז מספר התושבים נמצא בירידה. כך, בשנת 1990 חיו בכפר 506 תושבים, ובשנת 2019 רק 328 תושבים.
הכפר הוקם בשנת 1947 מאיחוד של הכפרים אלשויסקאז (Alsóiszkáz), פלשיסקאז (Felsőiszkáz), קזפיסקאז (Középiszkáz).
יהודי הכפרים המרכיבים את איסקאז > יהודי אלשויסקאז

באלשויסקאז חיו יהודים בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1840 | 6 |  |
| 1880 | 12 | 201 |
| 1910 | 3 |  |
| 1920 | 5 |  |
יהודי הכפרים המרכיבים את איסקאז > יהודי פלשיסקאז

בפלשיסקאז חיו יהודים בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1880 | 5 | 300 |
| 1910 | 3 |  |
| 1920 | 6 |  |
| 1930 | 5 |  |
יהודי הכפרים המרכיבים את איסקאז > יהודי קזפיסקאז

בקזפיסקאז חיו יהודים בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1840 | 43 |  |
| 1880 | 18 | 540 |
| 1910 | 10 |  |
| 1920 | 5 |  |
| 1941 | 4 | 564 |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
↑  מפקדי האוכלוסין של יהודי הונגריה, 1993
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת דווצ'ר |
| --- | --- | --- |
| יישובים | דווצ'ר • אדוריאנהאזה • אפאצטורנה • בורסרצ'ק • צ'גלה • דברון • דובה • אגראליה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה • ויד • טישקוואר |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
אילנית אדלר

| --- | --- |

 לידה:  9 באפריל 1976 (בת 48) ישראל
 מדינה:  ישראל
 תקופת הפעילות:  מ-1998
 עיסוק:  חזאית
 מעסיק:  חברת החדשות
 קישורים חיצוניים
 טוויטר:  ilanitanewsdesk
 
אילנית אדלר (נולדה ב-9 באפריל 1976) היא חזאית ועיתונאית ישראלית, משמשת כחזאית בחברת החדשות.
ביוגרפיה

אדלר נולדה בשנת 1976. את שירותה בצה"ל עשתה ביחידת החיזוי של חיל האוויר והייתה מפקדת קורס צופים ביחידה.
ביוגרפיה > קריירה

את תחילת הקריירה התקשורתית שלה החלה כמפיקת תחזיות בחברת החדשות. החל משנות ה-90 התחילה להגיש תחזיות בערוץ 2 לצד דני רופ וחלי סלוצקי. גם לאחר פרישתה של חלי סלוצקי ומעברו של דני רופ לחדשות 10, המשיכה להגיש את התחזית בערוץ לסירוגין עם דני דויטש ובהמשך לצד אלעד זוהר.
לאחר סגירת ערוץ 2 ב-31 באוקטובר 2017 המשיכה אדלר בתפקידה כחזאית של חברת החדשות בקשת 12 וברשת 13, לצידו של מתן יעקב, זאת לאחר מעברו של אלעד זוהר להנחיית התכנית פותחים יום ברשת 13. החל מינואר 2019, אז חברת החדשות החלה לשדר בקשת 12 בלבד, היא משמשת כחזאית בערוץ זה בלבד.
היא מגישה תחזיות במהדורה המרכזית, ב"שש עם", ב"אולפן שישי" וב"חדשות סוף השבוע" ובנוסף לכך, מגישה פינות ואייטמים הקשורים בטבע ומזג האוויר בתוכניות השונות של חברת החדשות כמו "שלוש (מהדורת חדשות)", "מהדורה ראשונה" ו"שש עם".
ביוגרפיה > חיים אישיים

אדלר נשואה לרון אסקיו, אם לבת. מתגוררת במודיעין-מכבים-רעות. היא מעצבת פנים במקצועה ובוגרת תואר ראשון במדעי בעלי החיים מהאוניברסיטה העברית.